[pic] | KOMISIJA EVROPSKIH SKUPNOSTI |

Bruselj, 31.8.2007

COM(2007) 503 konč.

2005/0037B (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča, ki ga je Svet sprejel v zvezi s sprejetjem Sklepa Evropskega parlamenta in Sveta o vzpostavitvi posebnega programa „Preprečevanje uporabe drog in obveščanje o drogah“ za obdobje 2007–2013 v okviru splošnega programa „Temeljne pravice in pravosodje“ za 2007–2013

2005/0037B (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča, ki ga je Svet sprejel v zvezi s sprejetjem Sklepa Evropskega parlamenta in Sveta o vzpostavitvi posebnega programa „Preprečevanje uporabe drog in obveščanje o drogah“ za obdobje 2007–2013 v okviru splošnega programa „Temeljne pravice in pravosodje“ za 2007–2013

1. OZADJE

Datum posredovanja predloga Evropskemu parlamentu in Svetu (dokument COM([2006]) [230] konč. – [2005]/[037B]COD): | 24. maj 2006 (predlog, spremenjen zaradi ločitve programov „Boj proti nasilju (Daphne III)“ ter „Preprečevanje uporabe drog in obveščanje o drogah“) |

Datum mnenja Evropskega ekonomsko-socialnega odbora: | 19. januar 2006 |

Datum mnenja Evropskega parlamenta, prva obravnava: | 14. december 2006 |

Datum sprejetja skupnega stališča: | 23. julij 2007 |

2. CILJ PREDLOGA KOMISIJE

Preprečevanje uporabe drog in obveščanje o drogah je program financiranja, katerega cilji so:

a) preprečevati in zmanjševati uporabo drog, odvisnost od drog in škodljive učinke drog;

b) prispevati k boljši obveščenosti o uporabi drog;

c) podpirati izvajanje evropske strategije na področju drog.

3. PRIPOMBE NA SKUPNO STALIŠČE

Skupno stališče Sveta ohranja bistvo prvotnega predloga Komisije in upošteva glavne predloge sprememb, ki jih je Evropski parlament sprejel na prvi obravnavi.

Temeljne razlike med skupnim stališčem in prvotnim predlogom Komisije so naslednje:

- programa „Daphne III“ in „Preprečevanje uporabe drog in obveščanje o drogah“ se ločita. To ločitev je v svojem spremenjenem predlogu z dne 26. maja 2006 predlagala ravno Komisija.

- Člen 3(a): doda se poseben cilj, s katerim se razširi področje uporabe programa, pri čemer se predvidi, da bo slednji lahko podprl ukrepe, namenjene preprečevanju uporabe drog, zlasti z zmanjševanjem škode, povezane z drogami, in uporabo načinov zdravljenja, ki upoštevajo najnovejša znanstvena spoznanja.

- Člen 3(c): poudarjeno je sodelovanje Evropskega parlamenta v postopku ocenjevanja akcijskih načrtov na področju drog.

- Člen 4(b): predlog posebnega projekta bo upravičen do financiranja, če bo vključeval vsaj dve državi članici ali eno državo članico in eno državo pristopnico ali kandidatko (namesto treh držav članic v predlogu Komisije).

- Člen 6: med ciljnimi skupinami programa so navedeni tudi ženske in starši.

- Člen 9: pri sprejetju letnega programa dela se bo upoštevalo tehnično strokovno mnenje Evropskega centra za spremljanje drog in zasvojenosti z drogami (OEDT).

- Člen 10: komitologija: uvede se sistem dveh odborov (upravni odbor za sprejetje letnega programa dela in svetovalni odbor za druga vprašanja), medtem ko je bil v prvotnem predlogu Komisije predviden le en svetovalni odbor.

Skupno stališče Sveta temelji na dogovoru med Evropskim parlamentom, Svetom in Komisijo. Ta dogovor zadeva celotno besedilo, vključno z vprašanjem komitologije. Skupno stališče Sveta o tej zadevi povzema rešitev, ki so jo razvile tri institucije v zvezi s programom „Civilno pravosodje“ (COD/2005/0040), in sicer dodatek uvodne izjave v zvezi z informacijami Evropskega parlamenta o izvedbenih ukrepih in deklaracijo Komisije o isti zadevi.

4. SKLEPNA UGOTOVITEV

Komisija sprejme skupno stališče, ki upošteva bistvene elemente njenega prvotnega predloga in glavne predloge sprememb, ki jih je sprejel Evropski parlament.